Light γιαουρτοζελέ με κομπόστα
Ένα light ζελέ γιαουρτιού είναι το ιδανικό επιδόρπιο μετά από ένα πλούσιο γεύμα. Είναι ελαφρύ και κρεμώδες και θα μας δροσίσει ευχάριστα.
1 μεγάλη κονσέρβα με κομπόστα ροδάκινο ή βερίκοκο (περίπου 800 γρ.), 2 φακελάκια σκόνη για ζελέ ανανά (200 γρ. σύνολο), 500 γρ. γιαούρτι στραγγιστό
Για το light γιαουρτοζελέ με κομπόστα, αδειάζουμε την κομπόστα σε ένα μεγάλο σουρωτήρι, συλλέγοντας το σιρόπι σε ένα σκεύος. Βράζουμε 1½ ποτήρι νερό και το αδειάζουμε σε ένα μεγάλο μπολ.Ρίχνουμε τη σκόνη για ζελέ και ανακατεύουμε μέχρι να διαλυθεί.Προσθέτουμε όλο το σιρόπι από την κομπόστα.Αφήνουμε το μείγμα να κρυώσει για 10 - 15 λεπτά, αλλά όχι να αρχίσει να πήζει.Κατόπιν το ρίχνουμε λίγο-λίγο μέσα στο γιαούρτι, ανακατεύοντας με έναν αυγοδάρτη.Ανακατεύουμε συνεχώς για να μην σβολιάσει το γιαούρτι, μέχρι να έχουμε ένα ομοιογενές μείγμα.Κόβουμε την κομπόστα σε κυβάκια και την ενσωματώνουμε στο γιαουρτοζελέ με απαλές κινήσεις.Αδειάζουμε το γλυκό σε μια στρογγυλή φόρμα από πλαστικό ή σιλικόνη.Το αφήνουμε στο ψυγείο για 4 - 6 ώρες μέχρι να πήξει καλά.Για να ξεφορμάρουμε το light γιαουρτοζελέ με κομπόστα, βυθίζουμε για μερικά δευτερόλεπτα τη φόρμα σε πολύ ζεστό νερό και την αναποδογυρίζουμε σε μια πιατέλα.
Γιαούρτι,Φρούτα,Light